উত্তৰ-পূব ভাৰতৰ জৈৱ বৈচিত্ৰ্য সংৰক্ষণৰ অন্যতম সংস্থা আৰণ্যকে শুকুৰবাৰে "ইক' এন ই" (www.econe.in) নামৰ এখন অনলাইন আলোচনী তথা ডিজিটেল প্লেটফর্ম মুকলি কৰে।
আৰণ্যকে জনোৱা মতে উত্তৰ-পূৰ্বাঞ্চলৰ জৈৱ বৈচিত্ৰ্য আৰু পৰিৱেশ সম্পৰ্কীয় বিষয়সমূহ হ'ব এই আলোচনীৰ মুখ্য বিষয়বস্তু।
আৰণ্যকৰ মুখ্য সচিব বিভৱ কুমাৰ তালুকদাৰে কয় উত্তৰ-পূৰ্বাঞ্চলৰ বাবে ইক' এন ইৰ দৰে এক অনলাইন তথা ডিজিটেল মাধ্যমৰ খুবেই প্রয়োজন আছে।
"আমি এই আলোচনীখনক সমগ্র দেশৰ লগতে বিশেষকৈ উত্তৰ-পূর্বাঞ্চলৰ পাৰিপাৰ্শ্বিক অনুকূলতা প্রকাশৰ মাধ্যমৰ জৰিয়তে নিশ্চিত কৰাৰ হকে উৎসর্গা কৰিছো," তেওঁ কয়।
তেওঁ কয় যে যোৱা বছৰ তেওঁলোকে অনুমোদন কৰা ৫জন যুৱ সাংবাদিকৰ উত্তৰ-পূৰ্বাঞ্চলৰ কিছুমান জৈৱ বৈচিত্ৰ্য আৰু পৰিবেশ সংৰক্ষণ সম্পর্কীয় তথ্যৰ ভিত্তিত উলিওৱা লেখনি এই ইক' এন ই-ত প্রকাশ পাব।
ইচ্ছুক ব্যক্তিসকলক তেওঁ www.econe.inত উল্লেখ কৰা ঠিকনাৰ লগতে [email protected]ত যোগাযোগ কৰিবলৈ অনুৰোধ জনাইছে।
